stanford-oval/wikipedia huggingface dataset:
Fornebu

| Fornebu |
| --- | --- |

 Fornebu
 Koordinaatit: 59°53′N, 10°37′E 
Valtio:  Norja
Alue:  Østlandet
Kunta:  Bærum
Aikavyöhyke:  UTC+01:00 CET
 – Kesäaika:  UTC+02:00 CEST
Infobox OKVirheellinen NIMI-arvo: 
Fornebu (paikallista muotoa Fornebo) on Norjassa sijaitseva niemimaa, joka on osa Bærumin kuntaa. Fornebu on Oslon länsiosien rajalla.
Fornebun lentoasema (FBU) oli Norjan päälentoasema toisesta maailmansodasta alkaen. 7. lokakuuta vuonna 1998 lentoasema suljettiin. Yön ylitse toimitettu suuri muutto-operaatio päättyi uuden päälentoaseman avajaisiin Gardermoenissa (OSL). Gardermoen oli aiemmin toiminut pienemmän lentoaseman roolissa.
Vuodesta 2001 lähtien Fornebun aluetta on kehitetty tietotekniikka- ja -liikennekeskukseksi. Norjalaisen teleoperaattori Telenorin uusi pääkonttori sijaitsee Fornebussa.
Fornebun niemimaa on yhteydessä Langoddeniin ja Snarøyaan, jotka ovat kehittyneempiä yksityisasutusalueita.
Etymologia

Fornebun nimi kuului alun perin niemellä sijainneelle farmille.
Talous

Scandinavian Airlinesin Norjan-toimistot sijaitsevat Fornebussa. Muita alueen yrityksiä ovat: Norwegian Air Shuttle, Telenor, Aker Solutions ja Statoil.
Tilauslentoyhtiö Partnairin pääkonttori sijaitsi Fornebun lentoasemalla vuoteen 1989 asti. Kun lentoyhtiö Busy Bee of Norway oli olemassa, sen pääkonttori oli myös lentoaseman yhteydessä. Braathensin ja SAS Braathensin pääkonttorit olivat lentoaseman mailla. Vuonna 2010 Norwegian Air Shuttle osti entisen Braathensin toimiston.
Aiheesta muualla

Kuvia tai muita tiedostoja aiheesta Fornebu Wikimedia Commonsissa
Goldene Leinwand

Goldene Leinwand on saksalainen elokuvapalkinto.
Robert Backheuer sai vuonna 1963 idean Goldene Leinwand -elokuvapalkinnosta, jonka Filmecho/Filmwoche -lehti ja Hauptverband Deutscher Filmtheater (HDF) myöntäisivät. Ensimmäisen Goldene Leinwand -tunnustuksen sai Hopeajärven aarre 22. tammikuuta 1964.
Palkinto myönnetään levittäjälle. Tunnustuksen saa elokuva, joka on saanut Saksan liittotasavallassa vähintään kolme miljoonaa elokuvateatterikatsojaa puolentoista vuoden sisällä ensi-illastaan. Kuuden miljoonan katsojan elokuvalle myönnetään Goldene Leinwand tähdellä, yhdeksän miljoonan katsojan elokuvalle kahdella tähdellä. Titanicia varten piti perustaa uusi, kolmen tähden Goldene Leinwand. Vähintään kuuden elokuvan elokuvasarjalle voidaan myöntää Goldene Leinwand tähdellä ja timantilla. Tämä tunnustus on myönnetty James Bond, Tähtien sota ja Harry Potter -elokuvasarjoille.
Palkintoveistoksen on suunnitellut graafikko Friedrich Beierlein.
Gustavo Dezotti

| Henkilötiedot |
| --- | --- | --- | --- |
Koko nimi: Gustavo Abel Dezotti
Syntymäaika: 14. helmikuuta 1964
Syntymäpaikka: Monte Buey, Argentiina
Pelipaikka: Hyökkääjä
Pituus: 1,80 m
Seurat
| Vuodet | Seura | O | (M) |
| 1982–88 | Newell's | 208 | (40) |
| 1988–89 | Lazio | 29 | (3) |
| 1989–94 | Cremonese | 154 | (51) |
| 1994–96 | Club León | 52 | (17) |
| 1996–97 | Club Atlas | 22 | (1) |
| 1997–98 | Quilmes | 0 | (0) |
| 1998 | Defensor Sporting | 0 | (0) |
Maajoukkue
| 1989–90 |  Argentiina | 9 | (1) |
 Seurajoukkueuran tilastot kattavat vain kansalliset sarjat.
Gustavo Abel Dezotti (14. helmikuuta 1964, Monte Buey, Argentiina) on argentiinalainen entinen jalkapalloilija. Dezotti pelasi suurimman osan urastaan Newell's Old Boysissa ja Cremonesessa. Hän pelasi myös 9 ottelua Argentiinan maajoukkueessa. Maajoukkueessa hän saavutti Italian MM-kisoissa 1990 MM-hopeaa ja Meksikon alle 20-vuotiaiden MM-kisoissa 1983 MM-hopeaa.
Tilastot

| Kausi | Joukkue | Ottelut | Maalit |
| --- | --- | --- | --- |
| 1982 | Newell's Old Boys | 11 | 2 |
| 1983 | Newell's Old Boys | 32 | 1 |
| 1984 | Newell's Old Boys | 37 | 5 |
| 1985 | Newell's Old Boys | 48 | 9 |
| 1986–87 | Newell's Old Boys | 41 | 11 |
| 1987–88 | Newell's Old Boys | 39 | 12 |
| Yhteensä | Newell's Old Boys | 208 | 40 |
| 1988–89 | Lazio | 29 | 3 |
| 1989–90 | Cremonese | 32 | 13 |
| 1990–91 | Cremonese | 32 | 11 |
| 1991–92 | Cremonese | 30 | 9 |
| 1992–93 | Cremonese | 30 | 12 |
| 1993–94 | Cremonese | 30 | 6 |
| Yhteensä | Cremonese | 154 | 51 |
| 1994–95 | Club León | 32 | 13 |
| 1995–96 | Club León | 20 | 4 |
| 1996–97 | Club Atlas | 22 | 1 |
| 1997–98 | Quilmes | 0 | 0 |
| 1998 | Defensor Sporting | 0 | 0 |
Guillermo Salinas

Guillermo Salinas (s. 27. tammikuuta 1938) on chileläinen entinen nyrkkeilijä.
Salinas osallistui olympialaisiin kerran, Tokiossa 1964. Hän pääsi tuolloin alle 75-kiloisten sarjassa puolivälieriin saakka, kunnes hävisi Italian Franco Vallelle. Salinas voitti myöhemmin muun muassa maansa raskaan sarjan tittelin, jota hän piti hallussaan vuosina 1968–1970.
Guillermo Rodríguez

Guillermo Rodríguez
Guillermo Rodríguez (s. 4. marraskuuta 1923) on ecuadorilainen poliitikko, joka toimi maansa presidenttinä vuosina 1972–1976. Hän nousi sotilasvallankaappauksella valtaan presidentti José María Velasco Ibarran valtakauden jälkeen. Ecuadorin armeija poisti hänet vallasta vuonna 1976.
Gwen Berry

| Mitalit | Mitalit | Mitalit |  |
| --- | --- | --- | --- |
|  Berry vuonna 2018 |  Berry vuonna 2018 |  Berry vuonna 2018 |  |
Maa:  Yhdysvallat
Naisten moukarinheitto
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | moukarinheitto |  |
Gwendolyn ”Gwen” Berry (s. 29. heinäkuuta 1989) on yhdysvaltalainen moukarinheittäjä. Hänen ennätyksensä 77,78 metriä oli aiemmin Yhdysvaltain ennätys ja syntyhetkellään kaikkien aikojen neljänneksi paras tulos naisten moukarissa. Berry heitti tuloksen 8. kesäkuuta 2018. Hän on Yhdysvaltain mestari 2017 ja Pan-Amerikan mestari 2019. Hän sijoittui 11:nneksi vuodelle 2021 siirretyissä Tokion olympialaisissa. Dohan MM-kilpailujen 2019 loppukilpailussa hän jäi ilman tulosta. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.
Berry sai dopingrikkomuksesta kolmen kuukauden kilpailukiellon vuonna 2016 ja 16 kuukauden kilpailukiellon vuonna 2023.
Fight for Fun

| Fight For Fun Sticky Fingers |
| --- | --- | --- |

Studioalbumin tiedot
 Äänitetty : MSL-studio 2.–5. heinäkuuta 1984
 Julkaistu: 1984
 Formaatti: LP, C-kasetti
 Tuottaja(t): Costello Jones
 Tyylilaji: glam punk
 Levy-yhtiö: Poko Rekords
Fight For Fun (pälp 56 / poks 56) on Sticky Fingersin ainoa albumi. Se äänitettiin heinäkuussa 1984 MSL-studiossa Lempäälässä ja julkaistiin saman vuoden lopulla sekä vinyylinä, että C-kasettina. Levy pitää sisällään kolmetoista bändin omaa sävellystä ja yhden cover-kappaleen ("Funny Funny"). Levyn äänittäjänä ja tuottajana toimi Popedan kitaristi Costello Jones ja julkaisijana puolestaan tamperelainen Poko Records. Yhtyeen ja albumin tyylisuunta on glam punk. Musiikillisia vaikuttajia olivat Slade, Sweet sekä Ramones.
Kappaleet > A-puoli

Fight for Fun (säv. ja san. T. Ahonen)
No More Noize Reduction (säv. ja san. T. Ahonen)
Midnight Angel (säv. ja san. Klide)
Bad Boys Make Noize (säv. ja san. T. Ahonen)
Waste Your Life (säv. ja san. T. Ahonen)
Don´t Turn Me Away (säv. ja san. T. Ahonen)
Knight Rider (säv. ja san. Sticky Fingers)
Kappaleet > B-puoli

Vacation (säv. ja san Klide)
Funny Funny (säv. san. ja sov. Chinn-Chapman)
Day By Day (säv. ja san. Klide & T. Ahonen)
Slow Beat Boy (säv. ja san. Klide)
Lipstick Love (säv. ja san. T. Ahonen)
No Time for Love (säv. ja san. T. Ahonen)
Have a Nice Day (säv. ja san. Klide)
Kokoonpano

Timo "Timppa" Ahonen (Timmy) – kitara, laulu ja taustalaulu
Jari "Jartsu" Pelkonen (Klide) – kitara, laulu ja taustalaulu
Jari "Jarkka" Ahonen (Jesse) – basso ja taustalaulu
Ari Haapalainen (Little Willy) – rummut ja taustalaulu
Tolonen – piano (kappale "Midnight Angel")
Kokoonpano > Tuotanto

Costello Jones – tuottaja
Jokke Järvinen – kansikuva
Aiheesta muualla

Sticky Fingers - Lipstick Love) (YouTube)
Sticky Fingers - Christine) (YouTube)
Sticky Fingers - Funny Funny) (YouTube)
Gotlanninkastikka

| Gotlanninkastikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Poöideae
Tribus::  Poëae
Suku::  Kastikat Calamagrostis
Laji::  varia
Kaksiosainen nimi
 Calamagrostis varia  (Schrad.) Host 
Katso myös
   Gotlanninkastikka Wikispeciesissä   Gotlanninkastikka Commonsissa 
Infobox OKNimi-testi OKIUCN-testi OK: 
Gotlanninkastikka (Calamagrostis varia) on heinäkasvien (Poaceae) heimoon, kastikoiden (Calamagrostis) sukuun kuuluva kasvilaji. Gotlanninkastikka muistuttaa metsäkastikkaa (Calamagrostis aruncinacea), mutta eroaa siitä muun muassa mättäiden tiiviyden sekä vihneiden ulkonäön myötä.
Gotlanninkastikka on monivuotinen ja kasvutavaltaan löyhästi mätästävä heinälaji, jolla on lyhyt juurakko. Gotlanninkastikan varsissa on yleensä kolme nivelväliä ja varret voivat kasvaa noin metrin korkuisiksi. Lehdet ovat harmaanvihreitä, noin 5 mm leveitä sekä kaljuja tai lehtituppien luota hieman karvaisia. Kieleke on noin 3 mm pitkä.
Gotlanninkastikan kukintona on noin 10 cm pitkä röyhy. Röyhy on harmaa tai vihertävä sekä melko tiivis. Ulkohelpeissä on melko lyhyt ja kaareva vihne, joka ei kuitenkaan ole ulospäin siirottava. Heteiden ponnet ovat lyhyitä ja violetteja. Gotlanninkastikka kukkii heinäkuussa.
Gotlanninkastikkaa tavataan lähinnä Keski-Euroopassa. Suomea lähimmät esiintymät ovat Ruotsissa Gotlannin saarella, missä laji on yleinen mäntymetsissä, tienpientareilla sekä kalliomaastoissa.
Aiheesta muualla

Laji.fi: Calamagrostis varia
Guillermo Vargas

Guillermo Vargas Jiménez (s. 18. syyskuuta 1975 San José, Costa Rica), tunnetaan myös nimellä Habacuc, on costaricalainen taiteilija.
Guillermo Vargas otti vuonna 2008 kadulta kulkukoiran ja vei sen taidegalleriaan nääntymään kuoliaaksi. Hän piti sitä taiteena, mutta ihmiset eivät kiinnittäneet siihen huomiota. Koira joutui olemaan ilman vettä ja ilman ruokaa seitsemän päivää, kunnes se menehtyi.
Giovanni Palatucci

Giovanni Palatucci (31. toukokuuta 1909 Montella, Italia – 10. helmikuuta 1945 Dachau, Saksa) oli italialainen poliisipäällikkö, joka toimi toisen maailmansodan aikana Fiumen kaupungissa (nyk. Rijeka Kroatiassa). Hänen väitettiin auttaneen jopa 5 000 juutalaista turvaan Italiassa piispana toimineen setänsä, Giuseppe Maria Palatuccin luokse. Hänen setänsä oli ilmeisesti myös henkilö, joka aloitti Giovanni Palatuccin myytin pyrkiessään vuonna 1952 saamaan Giovannin vanhemmille valtion eläkkeen. Italian Schindlerinä tunnetun Palatuccin mukaan on nimetty katuja, aukioita ja rakennuksia varsinkin Israelissa ja Italiassa.
Giovanni Palatucci -kadun kyltti Caggianossa. ("Kultamitali siviilirohkeudesta")
Palatucci vastaanotti kuolemansa jälkeen useita kunnianosoituksia. Näitä olivat muun muassa New Yorkin kaupungin kunniamaininta, Holokaustin sankariksi nimeäminen Israelin Righteous Among the Nations -listalle vuonna 1990, Italian hallituksen myöntämä Medaglia d’oro -mitali vuonna 1995, paavi Johannes Paavali II:n marttyyriksi julistaminen 2000-2004, sekä Anti-Defamation Leaguen Courage to Care -palkinto vuonna 2005.
Center for Jewish Historyn tutkimusjohtajan Natalia Indrimin mukaan yli 700 Rijekasta saatua asiakirjaa vahvistavat, että Palatucci itse asiassa auttoi natseja tunnistamalla juutalaisia.
Aiheesta muualla

Giovanni Palatucci -yhdistyksen kotisivu (italiaksi)
Freddie Prinze Jr.

| Freddie Prinze Jr>  |
| --- | --- |
 Freddie Prinze Jr. huhtikuussa 2007.
Henkilötiedot
Koko nimi:  Freddie James Prinze
Syntynyt: 8. maaliskuuta 1976 (ikä 48) Los Angeles, Kalifornia, Yhdysvallat
Ammatti:  näyttelijä
Aiheesta muualla
IMDb 
Elonet
Freddie James Prinze (s. 8. maaliskuuta 1976 Los Angeles, Kalifornia) on yhdysvaltalainen näyttelijä, tv- ja elokuvatuottaja ja käsikirjoittaja.
Ura

Prinze on näytellyt mm. elokuvissa Tiedän mitä teit viime kesänä (1997), Tiedän yhä mitä teit viime kesänä (1998), Sinussa on se jokin (1999), Down to You (2000), Scooby-Doo (2002), Scooby-Doo 2: Monsterit vapaalla (2004) ja Delgo (2008).  Hänellä on ollut myös oma televisiosarja Freddie, jota esitettiin vuosina 2005–2006. Vuonna 2010 Prinze on esittänyt Cole Ortizia televisiosarjassa 24.
Yksityiselämä

Prinze on ollut naimisissa näyttelijä Sarah Michelle Gellarin kanssa vuodesta 2002 lähtien. He tapasivat elokuvan Tiedän mitä teit viime kesänä (1997) kuvauksissa. Heillä on kaksi lasta, syyskuussa 2009 syntynyt tytär ja syyskuussa 2012 syntynyt poika.
Prinzen isä oli näyttelijä Freddie Prinze, joka teki itsemurhan tammikuussa 1977 poikansa ollessa alle vuoden ikäinen.
Valikoitu filmografia

Unohtumaton Gillian (To Gillian on Her 37th Birthday, 1996)
Ei kieltoja (The House of Yes, 1997)
Tiedän mitä teit viime kesänä (I Know What You Did Last Summer, 1997)
Miljoonan dollarin tyttö (Sparkler, 1997)
Tiedän yhä mitä teit viime kesänä (I Still Know What You Did Last Summer, 1998)
Panoksena elämä (Vig, 1999)
Sinussa on se jokin (She’s All That, 1999)
Down to You (2000)
Boys and Girls (2000)
Kämppikset (Head Over Heels, 2001)
Kaikki pelissä (Summer Catch, 2001)
Scooby-Doo (Scooby-Doo, 2002)
Scooby-Doo 2: Monsterit vapaalla (Scooby Doo 2: Monsters Unleashed, 2004)
The Big Score (Shooting Gallery, 2005)
Delgo (2008)
Aiheesta muualla

Freddie Prinze Jr. Internet Movie Databasessa. (englanniksi)
Freddie Prinze NNDB:ssä
Hispanic Magazinen haastattelu vuonna 2005
Freddie Prinze Jr. Elonetissä.
Germania (lentoyhtiö)

Germania (IATA: ST, ICAO: GMI, kutsukoodi: GERMANIA) oli Berliinissä Saksassa kotikenttäänsä pitävä lentoyhtiö. Germania lensi 42 kohteeseen Euroopassa.
Historia

Yhtiö perustettiin vuonna 1978 nimellä Special Air Transport. Nimi vaihtui Germaniaksi vuonna 1986. Yhtiö lensi lähinnä tilauslentoja, kunnes alkoi vuonna 2003 myydä lippuja omille lennoilleen markkinointinimellä Germania Express (gexx). dba (myöhempi Air Berlin) osti Germania Express -brändin vuonna 2005, eikä koneensa muille yhtiöille vuokrannut Germania jatkanut omaa lentotoimintaansa lainkaan ennen vuotta 2008.
Germania perusti 29. marraskuuta 2013 kahdesti viikossa liikennöidyn reitin Lontoon Gatwickin lentoasemalta Erfurtiin. Yhtiö hakeutui konkurssiin helmikuussa 2019 tehtyään tappiota useamman vuoden ajan. Konkurssin syitä olivat myös mm. rahamarkkinoiden epävakaus, polttoaineiden hintojen nousu sekä vaikeudet uuden lentokaluston toimituksissa.
Laivasto

Joulukuussa 2018
21 Airbus A319-100
7 Airbus A321-200
6 Boeing 737-700
Aiheesta muualla

Germania
Germanian Fokker 100
Gökay Akbulut

Gökay Akbulut
Gökay Akbulut (s. 1982 Pinarbasi, Turkki) on saksalainen Vasemmisto-puolueen poliitikko. Hän on varsinaiselta ammatiltaan yhteiskuntatieteilijä. Hän valmistui ylioppilaaksi kesäkuussa 2003 Hampurin Hamm-lukiosta ja opiskeli lokakuusta 2003 syyskuuhun 2008 Heidelbergin yliopistossa (Ruprecht-Karls). Hän vietti opiskellessaan lukuvuoden Kanadassa ja suoritti harjoittelun Yhdysvalloissa.
Akbulut tuli valituksi Saksan liittopäiville 275. vaalipiiristä (Mannheim) vuonna 2017 uutena edustajana.
Giovanni Pastrone

| Giovanni Pastrone |
| --- | --- |

Henkilötiedot
Syntynyt: 13. syyskuuta 1883 Asti, Italia
Kuollut: 27. kesäkuuta 1959 (75 vuotta) Torino, Italia
Ammatti:  elokuvatuottaja, -ohjaaja, -käsikirjoittaja ja -teknikko
Ohjaaja
Tunnetuimmat ohjaukset:  Cabiria
Aiheesta muualla
IMDb 
Elonet
Giovanni Pastrone (13. syyskuuta 1883 Asti, Italia – 27. kesäkuuta 1959 Torino, Italia) oli italialainen elokuvatuottaja, -ohjaaja, -käsikirjoittaja ja -teknikko, joka oli Italian elokuvan pioneereja.
Pastrone aloitti elokuvauransa 1905, juolloin hän toimi Torinossa lähinnä hallinto- ja tekniikkapuolella. Hänestä tuli kuitenkin nopeasti Itala Film -yrityksen keskeisimpiä hahmoja. Hän matkusti 1908 Pariisiin houkutellakseen ranskalaisen koomikon André Deedin Italiaan. Pastrone nousi 1909 Itala Filmin johtoon ja ohjasi samana vuonna ensimmäiset elokuvansa, Il conte Ugolinon ja Agneses Viscontin. Samaan aikaan hän kirjoitti käsikirjoituksia, kehitti elokuvalaitteita ja perusti elokuvateattereita levittääkseen elokuviaan.
Pastrone ohjasi Italian elokuvan varhaisimpia yleisömenestyksiä, Troijan hävityksen (1911) ja Cabirian (1914). Varsinkin Cabiria oli suurmenestys. Siinä yhdistyivät monia taiteellisia ja teknisiä keksintöjä, joiden ansiosta Italian elokuvateollisuus nousi hetkellisesti maailman kärkipaikalle. Pastrone vaati toista puunilaissotaa käsittelevälle elokuvalleen historiallista täsmällisyyttä ja tutki Louvressa kalustuksia ja pukuja. Hän myös kehitti elokuvaa varten dollyn, jonka avulla hän pystyi tekemään kamera-ajoja elokuvan valtavissa lavasteissa. Cabiriaa markkinoitiin elokuvan osittain käsikirjoittaneen kirjailija Gabriele D’Annunzion nimellä, ja ohjaajan nimi jäi vuosiksi tuntemattomaksi.
Pastrone jatkoi Cabirian jälkeen tekemällä sarjan Maciste-elokuvia, joissa pääosaa näytteli Bartolomeo Pagano. Pastrone työskenteli tuolloin D’Annunziolta saamallaan pseudonyymillä Piero Fosco ja ohjasi seuraavaksi elokuvat Il fuoco (1915), Tigre reale (1916) ja Hedda Gabler (1919). Itala Film liitettiin 1919 toiseen elokuvayhtiöön, ja Pastrone menetti taiteellisen vapautensa. Hän ohjasi vielä 1923 elokuvan Povere bimbe, mutta jätti sen jälkeen elokuvateollisuuden. Pastrone palasi kuitenkin 1931 äänittämään ääniraitaa Cabirialle. Vasta tuolloin Pastrone myös tunnustettiin elokuvan ohjaajana.
Aiheesta muualla

Kuvia tai muita tiedostoja aiheesta Giovanni Pastrone Wikimedia Commonsissa
Giovanni Pastrone Internet Movie Databasessa. (englanniksi)
Grândola

| Grândola |
| --- | --- |
 lippu:  vaakuna
 Grândola Portugalin kartalla
 Koordinaatit: 38°11′N, 8°34′W 
Valtio:  Portugali
Alue:  Alentejo
Ala-alue:  Alentejo Litoral
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  António Figueira Mendes
Pinta-ala:  
 – Kokonaispinta-ala:  825,94 km²
Väkiluku (2011):  14 826
 – Väestötiheys:  17,9 as./km²
 
 www.cm-grandola.pt 
Infobox OKVirheellinen NIMI-arvo: 
Grândola on kunta Setúbalin piirissä, Portugalissa. Sen pinta-ala on 807,0 km² ja väkiluku noin 14 800.
Grândolan nykyinen pormestari on António Figueira Mendes. Kunnan juhlapäivä on 22. lokakuuta.
Pitäjät

Azinheira dos Barros e São Mamede do Azinhal
Carvalhal
Grândola
Melides
Santa Margarida da Serra
Aiheesta muualla

Kuvia tai muita tiedostoja aiheesta Grândola Wikimedia Commonsissa
Viralliset sivut (portugaliksi)
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Freddie Jones

| Freddie Jones |
| --- | --- |
 Freddie Jones
Henkilötiedot
Syntynyt: 12. syyskuuta 1927 Stoke-on-Trent, Staffordshire, Englanti
Kuollut: 9. heinäkuuta 2019 (91 vuotta) Bicester, Oxfordshire, Englanti
Ammatti:  näyttelijä
Puoliso:  Jennifer Heslewood (1965–2019)
Lapset:  3
Näyttelijä
Aktiivisena:  1960–2018
Merkittävät roolit:  Sandy Thomas Emmerdale 
Aiheesta muualla
IMDb 
Elonet
Frederick ”Freddie” Charles Jones (12. syyskuuta 1927 Stoke-on-Trent, Staffordshire – 9. heinäkuuta 2019 Bicester, Oxfordshire) oli englantilainen näyttelijä. Suomessa hänet tunnetaan parhaiten Sandy Thomasin roolista draamasarjassa Emmerdale. Jones näytteli 1960-luvulta lähtien yli 150 televisiosarjassa ja elokuvassa.
Nuoruus

Jones syntyi Stoke-on-Trentissä vuonna 1927 Charles ja Ida Jonesille. Hän kävi oppikoulua Longtonissa. Jones teki ensimmäisen teatteriensiintymisensä Theatre Royalissa Hanleyssa toimiessaan partiopoikana. Koulut käytyään hän työskenteli ensin kodinkonemyymälässä Blythe Bridgessä ja sen jälkeen laboranttina kemikaalitehtaalla Tamworthissa kymmenen vuoden ajan.
Ura

Jones sai näyttelijänkoulutuksensa Rose Bruford Collegessa Lontoossa. Ennen tätä hän oli esiintynyt repertuaariteattereissa Stoke-on-Trentin alueella. Hän teki ensiesiintymisensä ammattinäyttelijänä Royal Shakespeare Companyn (RSC) kanssa David Rudkinin näytelmässä Afore Night Come Arts Theatressa vuonna 1962. Jonesista tuli nopeasti yksi RSC:n omaperäisimmistä näyttelijöistä. 1960-luvulla hänet nähtiin muun muassa näytelmissä Windsorin iloiset rouvat ja Marat/Sade.
Jones teki ensimmäisen televisioroolinsa Claudiuksen roolissa ITV:n draamasarjassa The Caesars vuonna 1968. Sen jälkeen hän näytteli muun muassa rehtoria televisiosarjassa Pennejä taivaasta vuonna 1978 sekä Sir George Uproar -nimistä haamua lastenohjelmassa The Ghost of Motley Hall vuosina 1976–1978. Kaksi vuotta myöhemmin hän teki menestyneimmän teatteriroolinsa Sirin roolissa Ronald Harwoodin näytelmässä Pukija-teatteriesityksessä manchesteriläisessä Royal Exchange Theatressa.
Vuonna 1980 Jones näytteli raakalaismaista Bytesiä David Lynchin elokuvassa Elefanttimies. Elefanttimiehen jälkeen hän esiintyi myös Lynchin elokuvissa Dyyni (1984) ja Villi sydän (1990) sekä lyhytelokuvassa Hotel Room (1993). Hän toimi myös Dallbenin äänenä Disneyn elokuvassa Hiidenpata vuonna 1985.
2000-luvulla Jones on vieraillut muun muassa televisiosarjoissa Herrasmiesliiga (2000), Casualty (2000, 2004), Kyläsairaala (2004) ja Midsomerin murhat (2004) sekä näytellyt elokuvissa Ladies in Lavender (2004) ja The Libertine (2004). Vuonna 2005 Jones aloitti papin isä Sandy Thomasin roolissa draamasarjassa Emmerdale. Hän näytteli sarjassa yli 90-vuotiaaksi saakka, jättäen sarjan vuonna 2018.
Yksityiselämä

Jones oli naimisissa Jennie Heslewoodin kanssa vuodesta 1965 kuolemaansa saakka. Heillä on kolme poikaa, joista yksi on näyttelijä Toby Jones.
Jones kuoli 91-vuotiaana sairastettuaan lyhyen aikaa 9. heinäkuuta 2019.
Aiheesta muualla

Freddie Jones Internet Movie Databasessa. (englanniksi)
Gundersen

Gundersen on seuraavien norjalaisten henkilöiden sukunimi:
Gunder Gundersen (1930–2005), yhdistetyn hiihtäjä
Gunnar S. Gundersen (1921–1983), taidemaalari
Jacob Gundersen (1875–1968), vapaapainija
Oscar Christian Gundersen (1908–1991), poliitikko
Tore Andreas Gundersen (s. 1986), jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gustavo Adolfo Bécquer

| Gustavo Adolfo Bécquer> Gustavo Adolfo Claudio Domínguez Bastida |
| --- | --- |
 Gustavo Adolfo veljensä Valerianon maalaamassa muotokuvassa.
Henkilötiedot
Syntynyt: 17. helmikuuta 1836} Sevilla, Espanja
Kuollut: 22. joulukuuta 1870 (34 vuotta) Madrid, Espanja
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
Pääteokset:  Rimas, Leyendas
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Gustavo Adolfo Bécquer, oikea nimi Gustavo Adolfo Claudio Domínguez Bastida (17. helmikuuta 1836 Sevilla, Espanja – 22. joulukuuta 1870 Madrid, Espanja) oli espanjalainen runoilija ja prosaisti ja myös lahjakas piirtäjä. Häntä pidetään yhtenä 1800-luvun tärkeimmistä espanjalaisista runoilijoista. Hänen melankoliset teemansa olivat samoja kuin romantiikan ajan runoilijoiden, mutta hänen eleetön tyylinsä oli tietoisen epäromanttista. Häntä on kutsuttu Espanjan ensimmäiseksi moderniksi runoilijaksi.
Bécquerin tunnetuimmat teokset ovat runokokoelma Rimas (1871) ja novellikokoelma Leyendas (1857–1864).
Elämä ja ura

Bécquer oli taidemaalari Don José Domínguez Bécquerin poika. Hän jäi kymmenvuotiaana orvoksi ja asui eri sukulaisten luona. Vuonna 1854 Becker muutti Madridiin, jossa asui kuolemaansa asti.
Bécquer tuli pian tunnetuksi Madridin taiteilija- ja kirjailijapiireissä. Hän ihastui muusikko ja kirjallisuustoimittaja Joaquin Espin y Guillenin tyttäreen Juliaan mutta ei saanut vastarakkautta. Saatuaan jonkin verran menestystä Leyendas-novellikokoelmallaan hän avioitui 1861 tuberkuloosia hoitaneen lääkärinsä tyttären Casta Esteban y Navarron kanssa. He saivat kolme lasta ennen kuin erosivat.
Bécquer sai toimeentulonsa lehtiartikkeleista, käännöstöistä ja virkamiestehtävistä – hän toimi muun muassa virallisena romaanien sensorina 1864–1868. Hänen runojensa ja novelliensa pääasiallinen julkaisukanava oli sanomalehti El Contemporáneo.
Bécquer kuoli 34-vuotiaana tuberkuloosiin Madridissa 1870.